নেমুরো শহর ইতিহাস ও প্রকৃতি জাদুঘর

নেমুরো শহর ইতিহাস ও প্রকৃতি জাদুঘর (根室市歴史と自然の資料館) জাপানের হোক্কাইডো প্রদেশের নেমুরোতে অবস্থিত একটি জাদুঘর-সমতুল্য প্রতিষ্ঠান। এটি ২০০৪ সালে প্রতিষ্ঠিত হয়। এটি একটি সাধারণ জাদুঘর, যেখানে মানবিক এবং প্রাকৃতিক বিজ্ঞান উভয় সম্পর্কিত উপকরণ সংগ্রহ এবং প্রদর্শন করা হয়। ইতিহাস জাদুঘরটি একটি লাল ইটের ভবনে অবস্থিত। ১৯৪২ সালে ইম্পেরিয়াল জাপানি নৌবাহিনীর ওমিনাতো গার্ড ডিস্ট্রিক্টের একটি যোগাযোগ দলের জন্য ভবনটি নির্মিত হয়েছিল। যুদ্ধের পর হানাসাকিমিনাটো জুনিয়র স্কুল নতুন জায়গায় স্থানান্তরিত হলে ভবনটিকে তাদের স্কুলঘর হিসেবে পুনঃব্যবহার করা হয়। ১৯৯০ সাল থেকে এটি এলাকার প্রাকৃতিক ও সাংস্কৃতিক ইতিহাস সম্পর্কিত উপকরণ সংরক্ষণ, গবেষণা এবং প্রদর্শনের জন্য ব্যবহৃত হতে থাকে। ২০০৪ সালের অক্টোবর থেকে এর নাম পরিবর্তন করে নেমুরো শহর মিউজিয়াম অফ হিস্ট্রি অ্যান্ড নেচার রাখা হয় এবং এটি জাদুঘর আইন অনুসারে একটি জাদুঘর-সমতুল্য প্রতিষ্ঠান হিসেবে পরিচালিত হচ্ছে। সংগ্রহ জাদুঘরটিতে প্রায় চল্লিশ হাজার সামগ্রী সংগৃহীত রয়েছে। এর মধ্যে উল্লেখযোগ্য হল: একাতেরিনা (俄羅斯舩之図) জাহাজের একটি চিত্রকর্ম। জাহাজটিতে করে অ্যাডাম লক্ষ্মণ ১৭৯২ সালে জাপান অভিযানে পৌঁছান। এটিকে একটি পৌর বাস্তব সাংস্কৃতিক সম্পত্তি হিসাবে মনোনীত করা হয়েছে; রুশ-জাপান যুদ্ধের সমাপ্তি ঘটানো ১৯০৫ সালের পোর্টসমাউথ চুক্তির পর সাখালিন সীমান্তের আনুষ্ঠানিক সীমারেখা নির্ধারণকালে ১৯০৬ সালে ৫০তম সমান্তরাল বরাবর স্থাপিত চারটি প্রধান সীমান্ত-স্তম্ভের একটি। একমাত্র এই সময়েই জাপান তার জাতীয় ভূখণ্ডের সীমানা নির্ধারণে সীমান্ত-স্তম্ভ ব্যবহার করেছে (দ্রষ্টব্য: মেইজি মেমোরিয়াল পিকচার গ্যালারির ৭৫ নম্বর চিত্রকর্ম) (国境標石); কুরিল দ্বীপপুঞ্জের সামুদ্রিক ভোঁদড় সম্পর্কিত সামগ্রী; ক্যানারির লেবেল (দ্রষ্টব্য: নেমুরো প্রণালীর উপকূলীয় ক্যানারির লেবেল যা জাপান হেরিটেজ "স্টোরি" #০৮৪-এর অংশ); হাটসুতাউশি ২০ সাইট (初田牛２０遺跡) (একটি প্রিফেকচারাল বাস্তব সাংস্কৃতিক সম্পত্তি) থেকে খননকৃত একটি ডোগু এবং অন্যান্য সমাধিসামগ্রী; এবং মৃৎপাত্র। যার মধ্যে রয়েছে আনুমানিক ৭,৫০০ খ্রিস্টপূর্বাব্দের উরাহোরো শৈলীর জোমোন মৃৎপাত্র, ভালুক চিত্রিত আনুমানিক ৪,০০০ খ্রিস্টপূর্বাব্দের একটি জোমোন পাত্র, যা পূর্ব হোক্কাইডোতে আজ পর্যন্ত প্রাপ্ত প্রাচীনতম পশুর নকশা (একটি পৌর বাস্তব সাংস্কৃতিক সম্পত্তি )। এছাড়াও পরবর্তী ওখোৎস্ক ও সাতসুমোন সংস্কৃতির মৃৎপাত্রও সংরক্ষিত আছে জাদুঘরে। আরও দেখুন জাপানের (হোক্কাইদো) ঐতিহাসিক স্থানসমূহের তালিকা জাপানের (হোক্কাইডো) প্রাকৃতিক স্মৃতিস্তম্ভের তালিকা জাপানের সাংস্কৃতিক সম্পদের তালিকা - প্রত্নতাত্ত্বিক সামগ্রী (হোক্কাইডো) আকান মাশু জাতীয় উদ্যান তথ্যসূত্র বহিঃসংযোগ (জাপানি ভাষায়) Nemuro City Museum of History and Nature (জাপানি ভাষায়) Principal Items in the Collection (চিত্রসহ)